Empayar Rom Barat

Empayar Rom Barat merujuk kepada separuh bahagian barat Empayar Rom, bermula sejak pembahagiannya oleh Diocletian pada tahun 285; separuh bahagian lagi adalah Empayar Rom Timur, yang pada hari ini dikenali sebagai Empayar Byzantine.

Rom tidak lagi menjadi ibu negara sejak daripada pembahagiannya. Pada tahun 286, Mediolanum (pada zaman ini ialah Milan) dipilih sebagai ibu negara Empayar Rom Barat. Ibu negara empayar ini sekali lagi ditukar pada tahun 402, kali ini ia diubah ke Ravenna.

Empayar Rom Barat wujud turun naik dalam beberapa tempoh di antara kurun ke-3 dan kurun ke-5, selepas pemerintahan Tetrarchy oleh Diocletian dan penyatuan dengan Constantine Si Agung dan Julian Si Murtad (324-363). Theodosius I (379-395) merupakan Maharaja Rom terakhir yang memerintah ke atas Empayar Rom bersatu. Selepas kematian beliau pada tahun 395, Empayar Rom terpisah selama-lamanya. Secara tidak rasmi, Empayar Rom Barat runtuh apabila Romulus Augustus dipaksa turun dari takhta selepas ditekan Odoacer pada 4 September 476, dan kematian Julius Nepos pada tahun 480.

Meskipun ditakluk buat tempoh sementara oleh pesaingnya, Empayar Rom Timur, Empayar Rom Barat tidak mampu bangkit kembali. Setelah kejatuhan Empayar Rom Barat, satu era baru bermula di dalam sejarah Eropah Barat: iaitu Zaman Pertengahan dan khususnya Zaman Kegelapan. Di bawah pronsip translatio imperii, idea dan gelaran Empayar Rom Barat diberi nafas baru dan dikekalkan oleh Empayar Suci Rom semasa Zaman Pertengahan, sehingga kejatuhannya pada tahun 1806.

Lihat juga
 Empayar Rom Timur
 Empayar Suci Rom
 Warisan Empayar Rom

Nota

Rujukan
 Henning Börm: Das weströmische Kaisertum nach 476. In: Josef Wiesehöfer et al. (eds.), Monumentum et instrumentum inscriptum. Stuttgart 2008, pp. 47-69.
 Sinnigen, W.G. and Boak, A.E.R., A history of Rome to A.D. 565. Sixth edition. New York/London: Macmillan Publishing Co., Inc., 1977

Pautan luar
 www.roman-empire.net
 De Imperatoribus Romanis
 Peta negeri Rom mengikut Penyusunan 'notitia dignitatum'

 
Bekas empayar
Bekas negara di Eropah
Bekas negara di Semenanjung Itali